मूलतः सहरसा जिला चर्चित गाम बनगाँव'क रहनिहार नंदशंकर झा तकरीबन चारि दशक सं मैथिली'क राष्ट्रीय-अंतरराष्ट्रीय मंच पर प्रतिनिधि स्वर केर रूपमें जानल जाइत छथि । कहियो मैथिली मंच'क चर्चित जोड़ी नवल-नंद'क शब्द नवलजी रहैत छलाह त' सुर नंदजी आ जोड़ी परम्परा'क अवसान'क बाद आइ धरि ओ नंदजी नाम सं मैथिली मंचक चर्चित गायक बनल छथि। ताम-झाम सं अपना कें सतत दूर राखय वला नंदजी मैथिली साहित्य आ संगीत दूनू विषय में स्नातकोत्तर छथि ! भारत आ नेपाल'क क़रीब 2000 सं बैसी मंच पर उपस्थिति दर्ज करौनिहार नंदजी व्यथित होइत कहैत छथि जे मिथिलाक लॉक अपन गायक कें मान-सम्मान नहिं दैत छथि आ तें आब मंच सं मौन उचेट गेल अछि. . तथापि कार्यक्रम में जाइत छीं ! हिनकर "अमोल" नामक कैसेट आ तकर गीत सभ 1. जतय गुदरी पहिरि सिया आँगन निपय. . . . 2. भइया सामा फोड़े लेल जरूर आबिह. . . . . . . 3. दिल्ली के देखिके दिमाग भेल होल गे. . . . 4. छोट-छोट रोड़ी गदैय'. . . . बहुत प्रसिद्ध भेल चल । 